Gytis Andrulionis

Gytis Andrulionis (g. 1978 m. ) – teisininkas, politikas, LR teisingumo viceministras.

 Biografija 
1996 m. Gytis Andrulionis baigė Lazdijų Motiejaus Gustaičio vidurinę mokyklą, Mykolo Romerio universiteto Teisės fakultete 2000 m. baigė bakalauro, o 2002 m. – Europos Sąjungos teisės specializacijos magistro studijas. Studijų metais buvo LTU SMD Teisės filosofijos būrelio pirmininkas. Studijavo ir stažavosi Fribūro ir Niušatelio universitetuose (Šveicarija), Toronto universitete (Kanada), Niu Delyje (Indija).

2006 m. MRU apgynė teisės krypties disertaciją tema „Asmens autonomija sveikatos teisėje“, mokslinis vadovas – prof. Saulius Arlauskas (MRU Teisės fakulteto Teisės filosofijos katedra)MRU pranešimas apie disertacijos gynimą. Socialinių mokslų (teisės krypties) daktaras. Mokslinių interesų kryptys: žmogaus teisės, teisės veiksmingumas, sveikatos teisė, biomedicininiai tyrimai.

Skaitė įvairius pranešimus socialinės ir teisės filosofijos temomis. Pvz., „Asmens autonomijos idėja biomedicininių tyrimų teisinėje reglamentacijoje kaip pamatinių vertybių sistemos išraiška" (2007 m. konferencijoje „Šiuolaikinės technologijos medicinos genetikoje: laimėjimai, problemos, psichologiniai, bioetiniai ir teisiniai aspektai")„Šiuolaikinės technologijos medicinos genetikoje: laimėjimai, problemos, psichologiniai, bioetiniai ir teisiniai aspektai“ Vilniaus universitetas, Lietuvos mokslų akademija, 2007-01-27, Lietuvos teisės universiteto Studentų mokslinės draugijos 2002 m. vasario mėn. diskusijoje „Moraliniai ir teisiniai bioetikos aspektai: šiuolaikinė genetika ir žmogaus teisės“„Mokslo Lietuva“, Priedas „Langas“ 2002 m. kovo 7 d. Nr. 5 (251).

Buvęs Vilniaus apskrities viršininko administracijos Teisės departamento tarnautojas, Valstybės kontrolės 3-iojo audito departamento vyriausiasis valstybinis auditorius, 5-ojo audito departamento direktoriaus pavaduotojas, MRU Teisės fakulteto dėstytojas (dėstė Teisės teorijos ir Žmogaus teisių biomedicinoje kursus). Vilniaus universiteto Medicinos fakulteto Visuomenės sveikatos institute LR TM informacija, 2009 m. balandžio 20 d. , dėsto disciplinas Sveikatos teisė ir ekonomika, Teisės pagrindaiVU MF Medicinos istorijos ir etikos skyriaus informacija. Nuo 2009 m. balandžio 20 d. LR teisingumo viceministras, politinio, asmeninio pasitikėjimo tarnautojas (dirbti pakvietė LR teisingumo ministras Remigijus Šimašius, buvęs MRU Teisės fakulteto Teisės filosofijos katedros kolega).

Įvairių darbo grupių narys (nuo 2009 m. rugpjūčio 5 d. LR statybos įstatymo tobulinimo, darbo grupės teisės aktų projektams, reglamentuojantiems Valstybės žemės fondo įsteigimą, parengti nuo 2009 m. liepos 16 d.LR MP 2009 m. liepos 16 d. potvarkis Nr. 284 ir kt.), Tarpžinybinės komisijos kovai su korupcija koordinuoti narys nuo 2009 m. liepos 24 d.LR MP potvarkis.

 Publikacijos 
 Andrulionis G. The importance of the national laws in the implementation of the European legislation, à paraître dans le European Journal of Health Law;
 Andrulionis G. Teisiniai medicinos aspektai: pacientų teisės // Šeimos sveikatos enciklopedija. Kaunas: Šviesa, 2008;
 Andrulionis G., Sprumont D. The Importance of National Laws in the Implementation of the European Legislation of Biomedical Research. European Journal of Health Law. 2005. No 3;
 Kučinskas V., Steponavičiūtė D., Andrulionis G. The value of free and informed consent in personalising medicine. Acta Medica Lituanica. 2005. No 4;
 Andrulionis G. Gyvybės iki gimimo statusas teisėje – probleminiai terminologĳos aspektai. Jurisprudencĳa. 2007, Nr. 3 (93).

 Išnašos 

Kategorija:Lietuvos teisingumo viceministrai
Kategorija:Lietuvos teisės mokslininkai